Rådets afgørelse
af 17. december 2001
om indgåelse af en tillægsprotokol om handelsordningen for fisk og fiskerivarer til Europaaftalen om oprettelse af en associering mellem De Europæiske Fællesskaber og deres medlemsstater på den ene side og Republikken Litauen på den anden side
(2002/58/EF)
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, særlig artikel 133 sammenholdt med artikel 300, stk. 2, første afsnit, første punktum,
under henvisning til forslag fra Kommissionen, og
ud fra følgende betragtninger:
(1) Det er ønskeligt at supplere Europaaftalen om oprettelse af en associering mellem De Europæiske Fællesskaber og deres medlemsstater på den ene side og Republikken Litauen på den anden side(1), som ændret ved protokollen om tilpasning af handelsaspekterne for at give præferencevilkår for indførsel i Fællesskabet af fisk og fiskerivarer med oprindelse i Republikken Litauen og indførsel i Republikken Litauen af fisk og fiskerivarer med oprindelse i Fællesskabet.
(2) Med henblik herpå bør der knyttes en ny protokol om handelsordningen for fiskerivarer til nævnte Europaaftale.
(3) Protokollen bør godkendes -
TRUFFET FØLGENDE AFGØRELSE:
Artikel 1
Tillægsprotokollen om handelsordningen for fiskerivarer til Europaaftalen om oprettelse af en associering mellem De Europæiske Fællesskaber og deres medlemsstater på den ene side og Republikken Litauen på den anden side godkendes herved på Det Europæiske Fællesskabs vegne.
Teksten til protokollen er knyttet til denne afgørelse.
Artikel 2
Formanden for Rådet bemyndiges til at udpege den person, der er beføjet til at undertegne protokollen med bindende virkning for Fællesskabet.
Udfærdiget i Bruxelles, den 17. december 2001.